APSPRIEDES NOTEIKUMI
ATKLĀTAM KONKURSAM
“Medicīnas iekārtu servisa pakalpojumi”
[bookmark: _Hlk188367753]Identifikācijas numurs VSIA NRC VAIVARI 2026/A50

Valsts sabiedrība ar ierobežotu atbildību “Nacionālais rehabilitācijas centrs “Vaivari”” (turpmāk – NRC Vaivari” saskaņā ar Publisko iepirkumu likuma 18. panta otro daļu, plānotā iepirkuma “Medicīnas iekārtu servisa pakalpojumi” organizēšanai, rīko apspriedi ar piegādātājiem par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets:
2.1. Medicīnas iekārtu servisa pakalpojumi, atbilstoši šīs Iepirkumu procedūras nolikumam un tā tehniskajai specifikācijai.
2.2. Iepirkuma priekšmeta CPV kods: 50421000-2 – Medicīnisko iekārtu remonta un tehniskās apkopes pakalpojumi.
2.3. Plānotais pakalpojuma apjoms un cita Preces raksturojoša informācija ir norādīta nolikuma Tehniskajā specifikācijā.
2.4. Līguma izpildes laiks ir 24 (divdesmit četri) kalendārie mēneši, skaitot no pakalpojuma līguma abpusējas parakstīšanas dienas.
3. Apspriedes norise:
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.
3.3. Apspriedes norises laiks līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: info@nrc.lv, Iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami izsmeļoši, konstruktīvi un speciāli tam paredzētajā komentāru un priekšlikumu veidlapā (3. pielikums), sniedzot pamatojumu noteiktu precizējumu veikšanai. Piegādātājam, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
5.3. Pasūtītāja un tā pārstāvju sniegtā informācija apspriedes prezentācijā un apspriedes laikā ir uzskatāma par plānotu un provizorisku, un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem.
6. Apspriedei publicējamā informācija:
6.1. Tehniskā specifikācija – darba uzdevums (1. pielikums);
6.2. Plānotās atlases un kvalifikācijas prasības (2. pielikums);
6.3. Komentāru un priekšlikumu veidlapa (3. pielikums).


